આ વિસ્તારોમાં ઉત્તર પ્રદેશથી આવેલા લોકો મોટી સંખ્યામાં રહે છે. વધુમાં સુરતમાં પાટીદારોને પણ પોતાની તરફ ખેંચવા માટે યોગી આદિત્યનાથને બોલવવામાં આવ્યા છે તેમ મનાય છે. આ ગૌરવ યાત્રા દરમિયાન યોગી આદિત્યનાથ જનસભાને સંબોધશે.સાથે જ તેમની હિંદુત્વ વાળી ઇમેજ ગુજરાતમાં ભાજપના ચૂંટણીના પ્રચાર પ્રસારમાં સહાયરૂપ સાબિત થશે. ઉલ્લેખનીય છે કે યોગી આદિત્યનાથ પહેલા કેન્દ્રીય મંત્રી સ્મૃતિ ઇરાની પણ સુરતની ગૌરવ યાત્રામાં ભાગ લઇ ચૂકી છે. આમ જોવા જઇએ તો ભાજપે એક પછી એક તેના તમામ વગદાર નેતાઓને ગુજરાતમાં પ્રચાર પ્રસાર માટે ઉતાર્યા છે. ત્યારે યોગી આદિત્યાનાથની સીએમ બન્યા પછી આ પહેલી ગુજરાત યાત્રા છે. ત્યારે જોવાનું તે રહે છે કે તેમની આ યાત્રા ભાજપને કેટલો ફાયદો પહોંચાડે છે.